
	1.
	Rīkojuma projekts
10. Šo rīkojumu saskaņā ar Administratīvā procesa likuma 76. panta otro daļu, 188. panta otro daļu un 189. panta pirmo daļu var pārsūdzēt Administratīvajā rajona tiesā mēneša laikā no šā rīkojuma paziņošanas dienas oficiālajā izdevumā “Latvijas Vēstnesis”. Rīkojuma pārsūdzēšana neaptur minētā lēmuma darbību
	Iebildums
No Ministru kabineta rīkojuma projekta "Par atteikumu nodot privatizācijai valsts nekustamo īpašumu "Jaundubulti 1402", Jūrmalā" (turpmāk – projekts) 10. punkta pirmā teikuma izriet, ka projekts tiks paziņots oficiālajā izdevumā "Latvijas Vēstnesis".
Atkārtoti vēršam uzmanību uz to, ka Paziņošanas likuma 11. panta pirmā daļa noteic, ka dokumentu publiski paziņo: 1) ja tas ir lietderīgi resursu izlietojuma vai steidzamības dēļ un dokuments skar individuāli nenoteiktu adresātu loku; 2) ja adresāta dzīvesvieta nav deklarēta, atrašanās vieta nav zināma un nav iespējams dokumentu paziņot adresāta pilnvarotajam pārstāvim; 3) ārējā normatīvajā aktā noteiktajos gadījumos.
Vienlaikus norādām, ka Paziņošanas likuma 11. panta piektā daļa noteic, ka dokuments uzskatāms par paziņotu nākamajā darba dienā pēc tā publiskas paziņošanas.
Projekta sākotnējās ietekmes (ex-ante) novērtējuma ziņojumā (turpmāk – anotācija) nav informācijas par to, kāpēc ir paredzēts, ka projekts tiks paziņots publiski oficiālajā izdevumā "Latvijas Vēstnesis". Turklāt netiek ievērots Paziņošanas likuma 11. panta piektās daļas regulējums.
Ievērojot minēto, atkārtoti lūdzam precizēt projekta 10. punktu, ka arī precizēt anotācijā ietverto informāciju.
 
Piedāvātā redakcija
-
	Ilze Māliņa (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt anotācijas 1.3. apakšsadaļā ietverto atsauci uz Meža likuma 44. panta trešā punkta "b" apakšpunktu, norādot Meža likuma 44. panta attiecīgo daļu.
 
Piedāvātā redakcija
-
	Ilze Māliņa (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt anotācijas 1.3. apakšsadaļā ietverto atsauci uz Meža likuma 44. panta ceturtās daļas 3. punkta b) sadaļu, jo likuma daļās nav sadaļu.
Piedāvātā redakcija
-
	Ilze Māliņa (TM)



